ใครที่มาเรียนที่มหาลัยShida หรือมาเที่ยวนานๆ เหมาะมาก เพราะห้องนี้ใกล้มหาลัย ตลาดกลางคืนซือต้า และสถานีTai power เป็นอพาร์ทเม้นอยู่ชั้น4 ไม่มีลิฟท์ ทางเข้าน่ากลัวนิดนึง แต่พอได้อยู่ ไม่มีสัตว์อะไรน่ากลัวๆ ที่ห้องจะมีห้องนั่งเล่นซึ่งส่วนใหญ่เจ้าของบ้านจะนั่งทำงานตรงนี้อยู่ตลอดเวบา ไม่ค่อยได้ใช้ มีห้องสำหรับAir bnb1ห้อง ขนาดพอดีๆสำหรับ1-2คน เตียงควีนไซส์ มีราวแขวนผ้า โต๊ะเล็กๆ1ตัวไว้วางของ เก้าอี้เล็กๆ หมอน2ใบ ผ้าห่ม1ผืน แอร์ ไฟ2หลอด ถังขยะ1ใบเล็ก ถ้ามาอยู่ยาวๆสิ่งที่ควรเตรียมมาด้วยคือ "กระจำ" ห้องนี้ไม่มีกระจกซักบานแม้แต่ในห้องน้ำ มีเครื่องซักผ้า เตารีดเพื่อนเจ้าของบ้านเอามาให้ยืม เป็นตัวเล็ก แต่ใช้ได้ดีทีเดียว ส่วนห้องครัวเป็นครัวเล็กๆ มีเตาแก๊ส2เตา ประกอบอาหารได้ มีหม้อ2ใบ แต่ไม่มีกระทะซักใบ! ไม่มีไมโครเวฟ มีตู้เย็น ซักอาหาร ขนมมาแช่ไว้ได้ ชาม ช้อน ส้อม ไม่มีจานข้าวนะ น้ำดื่มต้องต้มเอง ถ้าขี้เกียจต้มก็ต้องไปกดเอาข้างนอก ส่วนขยะทั้งหลายเราต้องเก็บใส่ถุงแล้วไปทิ้งเอง แล้วก็ห้องต้องทำความสะอาดเอง ไม่มีทำความสะอาดตามที่เก็บค่าทำความสะอาดไปด้วย
การเดินทางก็ สะดวกอยู่ มีรถเมล์สาย74ผ่านที่ซอยเข้าบ้าน นั่งไปลงรถไฟฟ้าสายสีแดงได้ (สถานีDaan) หรือนั่งไปห้างSogoก็ถึงเลย หรือมาจากย่านกงก่วนก็ลงหน้าปากซอยบ้านเลย ถ้าไปมหาลัยShida เดินไปแค่10นาทีก็ถึงแล้ว แต่บ้านจะใกล้สถานีTai power มากกว่า เดินประมาณ4นาที อาหารเช้าแถวๆบ้านก็มีพวกโรตี ซาลาเปา แซนวิช อ่อ มีเซเว่นกับแฟมิลิมาร์ทอยู่หน้าปากซอย และยังมีร้านwalcome คล้ายๆfoodland เปิด24ชม. ไม่อดตาย!
รวมๆแล้วที่นี่ก็ดี เรามาพัก23คืนเพราะมาเรียนภาษาจีนที่shida 3อาทิตย์ ค่าที่พักถือว่าไม่แพง เพราะถามเพื่อนไต้หวันเค้าบอกว่าได้ราคานี้ถูกมากแล้ว
เจ้าของบ้านจริงๆก็เฟรนลี่ดี แต่เค้าแซะเราเรื่องภาษาจีนของเรานิดนึงเลยไม่ค่อยชอบเค้า ตอนอยู่ก็ต่างคนต่างอยู่ไม่สุงสิง